
ΤΕΥΧΟΣ ΔΕΥΤΕΡΟ Αρ. Φύλλου 223 

5 Φεβρουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπουργικής απόφασης «Συμβούλια 
Μεταθέσεων των Κλάδων των Ενόπλων Δυνάμεων. 
Εξειδίκευση των κριτηρίων και λοιπών θεμάτων που 
αφορούν στις τοποθετήσεις, τις μεταθέσεις και τις 
αποσπάσεις των Αξιωματικών, Ανθυπασπιστών και 


Υπαξιωματικών των Ενόπλων Δυνάμεων. 1 

Διατήρηση θέσεων εργασίας σε ξενοδοχειακές επιχει¬ 
ρήσεις κατά τη χειμερινή περίοδο 2013-2014. 2 

Καθιέρωση υπερωριακής εργασίας με αμοιβή των 
υπαλλήλων της Περιφερειακής Ενότητας Κορινθί¬ 
ας για το έτος 2014. 3 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Μαχαιρά Γεωργία του Ιωάν¬ 
νη, κατοίκου Άμφισσας Φωκίδας. 4 


ΑΠΟΦΑΣΕΙ Σ 

Αριθμ. Φ.411/ΑΔ.470400/Σ.138 (1) 


Τροποποίηση της υπουργικής απόφασης «Συμβούλια Μεταθέ¬ 
σεων των Κλάδων των Ενόπλων Δυνάμεων. Εξειδίκευση των 
κριτηρίων και λοιπών θεμάτων που αφορούν στις τοποθε¬ 
τήσεις, τις μεταθέσεις και τις αποσπάσεις των Αξιωματικών, 
Ανθυπασπιστών και Υπαξιωματικών των Ενόπλων Δυνάμεων. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1/Εχοντας υπόψη τις διατάξεις: 

α. Του νομοθετικού διατάγματος 2592/1953 (ΦΕΚ Α' 254) 
«περί Οργανώσεως της Ιατρικής Αντιλήψεως». 

β. Του νομοθετικού διατάγματος 1400/1973 (ΦΕΚ Α' 114) «περί 
Καταστάσεως των Αξιωματικών των Ενόπλων Δυνάμεων». 

γ. Του νομοθετικού διατάγματος 445/1974 (ΦΕΚ Α' 160) 
«περί Ιεραρχίας και Προαγωγών των Ανθυπασπιστών και 
Μονίμων Εθελοντών Οπλιτών Ενόπλων Δυνάμεων». 

δ. Του νόμου 705/1977 (ΦΕΚ 279 Α'/26.9.1977) «Περί Στρα- 
τεύσεως των Ελληνίδων» 

ε. Του νόμου 1513/1985 (ΦΕΚ Α' 12) «Οπλίτες του Στρατού 
Ξηράς με Πενταετή Υποχρέωση και άλλες Διατάξεις». 

στ. Του άρθρου 13 του νόμου 1848/1989 (ΦΕΚ Α' 112) 
«Προέλευση των Μονίμων Αξιωματικών του Οικονομικού 
και του Στρατολογικού Σώματος των Ενόπλων Δυνάμεων 
και άλλες Διατάξεις». 

ζ. Του νόμου 2292/1995 (ΦΕΚ Α' 35) «Οργάνωση και λει¬ 
τουργία Υπουργείου Εθνικής Άμυνας, διοίκηση και έλεγχος 
των Ενόπλων Δυνάμεων και άλλες διατάξεις». 


η. Του νόμου 2472/1997 (ΦΕΚ Α' 50) «Προστασία του ατόμου 
από την επεξεργασία δεδομένων προσωπικού χαρακτήρα». 

θ. Του νόμου 2690/1999 (ΦΕΚ Α' 45) «Κύρωση του Κώδικα 
Διοικητικής Διαδικασίας και άλλες διατάξεις». 

ι. Του άρθρου 28 του Προεδρικού διατάγματος 50/2001 
(ΦΕΚ Α' 39) «Καθορισμός των προσόντων διορισμού σε 
θέσεις φορέων του δημόσιου τομέα». 

ια. Του νόμου 2936/2001 (ΦΕΚ Α' 166) «Επαγγελματίες 
Οπλίτες και άλλες Διατάξεις». 

ιβ. Του άρθρου 21 του νόμου 2946/2001 (ΦΕΚ Α' 224) 
«Υπαίθρια διαφήμιση, Συμπολιτείες Δήμων και Κοινοτήτων 
και άλλες διατάξεις». 

ιγ. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του Π.Δ. 63/05 «Κωδικοποίηση Νομο¬ 
θεσίας για την Κυβέρνηση και τα Κυβερνητικά Όργανα» 
(ΦΕΚ 98/22 Απρ 05, τ.Α'). 

ιδ. Του νόμου 3852/2010 (ΦΕΚ Α'87) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

ιε. Του νόμου 3883/2010 (ΦΕΚ Α' 167) «Υπηρεσιακή εξέλιξη 
και ιεραρχία των στελεχών των Ενόπλων Δυνάμεων - Θέματα 
διοίκησης των Ενόπλων Δυνάμεων, Στρατολογίας και συνα¬ 
φείς διατάξεις» και ιδίως την εξουσιοδοτική διάταξη του άρ¬ 
θρου 8 «Συγκρότηση Συμβουλίων Μεταθέσεων - Προσφυγές». 

ιστ. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

ιζ. Το άρθρο 1, παρ. 5 της υπ’ αριθμ. 251642/4-7-13 κοινής 
απόφασης Πρωθυπουργού και ΥΕΘΑ (ΦΕΚ 1653 τ.Β') «Ανάθεση 
Καθηκόντων στον ΥΦΕΘΑ, Αθανάσιο Δαβάκη», αποφασίζουμε: 

Άρθρο 1 

Το παράρτημα «Γ» της Φ.411/253437/Σ.2358/1-7-2013/ΓΕ- 
ΕΘΑ/Β1 απόφασης που αφορά στην παραμετροποίηση 
των κριτηρίων μεταθέσεων της Πολεμικής Αεροπορίας, 
τροποποιείται σύμφωνα με το παράρτημα της παρούσας. 

Αρθρο 2 

1. Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδα της 
Κυβερνήσεως, εκτός του παραρτήματος της, το οποίο έχει 
χαρακτηριστεί ως «Απόρρητο». 

Αθήνα, 21 Ιανουάριου 2014 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΔΑΒΑΚΗΣ 

Αριθμ. 2559/74 (2) 

Διατήρηση θέσεων εργασίας σε ξενοδοχειακές 
επιχειρήσεις κατά τη χειμερινή περίοδο 2013-2014. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των παρ. 2 και 3 του άρθρου 8 του 
Ν. 1545/85 «Εθνικό Σύστημα Προστασίας από την ανεργία 
και άλλες διατάξεις» (ΦΕΚ 91 Α'). 

2. Τις διατάξεις των άρθρων 25 και 29 του Ν. 4144/2013 
«Αντιμετώπιση της παραβατικότητας στην Κοινωνική 
Ασφάλιση και στην αγορά εργασίας και λοιπές διατά¬ 
ξεις αρμοδιότητας του Υπουργείου Εργασίας, Κοινωνικής 
Ασφάλισης και Πρόνοιας» (ΦΕΚ 88 Α'). 

3. Τις διατάξεις της παρ. 3 του άρθρου 22 του Ν. 2362/ 
1995 «Περί Δημόσιου Λογιστικού κ.λπ.» (ΦΕΚ 247 Α'). 

4. Τις διατάξεις του Ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258 Α'). 

5. Τις διατάξεις του Ν. 2639/1998 (ΦΕΚ 205 Α') «Ρύθμιση 
εργασιακών σχέσεων, σύσταση Σώματος Επιθεώρησης 
Εργασίας και άλλες διατάξεις» όπως ισχύει. 

6. Τις διατάξεις του άρθρου 18 του Ν. 3833/2010 «Προστασία 
της Εθνικής Οικονομίας - επείγοντα μέτρα για την αντιμε¬ 
τώπιση της δημοσιονομικής κρίσης» (ΦΕΚ 40 Α'). 

7. Τις διατάξεις της παρ. 2α του άρθρου 1 του Ν. 2469/97 
«Περιορισμός και βελτίωση της αποτελεσματικότητας των 
κρατικών δαπανών» (ΦΕΚ 38 Α'). 

8. Τις διατάξεις του άρθρου 90 του κώδικα, ο οποίος 
κυρώθηκε με το άρθρο πρώτο του Π.Δ. 63/2005 «Κωδικο¬ 
ποίηση της νομοθεσίας για την Κυβέρνηση και τα Κυβερ¬ 
νητικά Όργανα» (ΦΕΚ 98 Α'). 

9. Τ ις διατάξεις του Π.Δ. 368/89 «Οργανισμός του Υπουρ¬ 
γείου Εργασίας» (ΦΕΚ 163 Α'). 

10. Τις διατάξεις του Π.Δ. 85/2012 «Ίδρυση και μετονο- 
μασία Υπουργείων, μεταφορά και κατάργηση υπηρεσιών» 
(ΦΕΚ 141 Α'). 

11. Τις διατάξεις του Π.Δ. 86/2012 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ 141 Α'). 

12. Τις διατάξεις του Π.Δ. 113/2010 «Ανάληψη υποχρεώ¬ 
σεων από τους διατάκτες» (ΦΕΚ 194 Α'). 

13. Τις διατάξεις του Β.Δ 405/1971 (ΦΕΚ 123 Α') «Περί ορ- 
γανώσεως, συγκροτήσεως και λειτουργίας των υπηρεσιών 
του ΟΑΕΔ», όπως ισχύει. 

14. Τις διατάξεις του Ν.Δ. 2961/1954 (ΦΕΚ 197 Α') «Περί 
συστάσεως Οργανισμού Απασχολήσεως και Ασφαλίσεως 
Ανεργίας», όπως ισχύει. 

15. Τις διατάξεις του Π.Δ. 186/1992 (ΦΕΚ 84 Α') «Κώδικας 
Βιβλίων και Στοιχείων», όπως ισχύει. 

16. Το άρθρο 10 της Συνθήκης για την ίδρυση της Ευ¬ 
ρωπαϊκής Κοινότητας. 

17. Τα άρθρα 87, 88 και 89 της Συνθήκης περί ιδρύσεως 
των Ευρωπαϊκών Κοινοτήτων, περί κρατικών ενισχύσεων. 

18. Το ισχύον θεσμικό και κανονιστικό πλαίσιο, εθνικό και 
κοινοτικό, που αναφέρεται στην υλοποίηση και διαχείριση 
προγραμμάτων. 

19. Τον Κανονισμό (ΕΚ) 1998/2006 της Επιτροπής της 
15.12.2006 για την εφαρμογή των άρθρων 87 και 88 της 
συνθήκης στις ενισχύσεις ήσσονος σημασίας (ΕΕ 1379/5, 
28.12.2006). 

20. Τον Κανονισμό (ΕΚ) αριθμ. 139/2004 του Συμβουλίου 
για τον έλεγχο των συγκεντρώσεων μεταξύ επιχειρήσεων. 

21. Τη με αριθμό 1016784/1299-25/0016/26-02-1997 (ΦΕΚ 
120/Β) απόφαση του Υπουργού Οικονομικών «Είσπραξη 


εσόδων υπέρ τρίτων από τις Δημόσιες Οικονομικές Υπη¬ 
ρεσίες», όπως ισχύει. 

22. Την υπ’ αριθμ. Υ48/9-7-2012 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Στάίκούρα» (ΦΕΚ 2105 Β'). 

23. Την υπ’ αριθμ. 24405/518/29-11-2012 απόφαση του 
Υπουργού Εργασίας και Κοινωνικής Ασφάλισης «Οροι και 
προϋποθέσεις για τη διατήρηση θέσεων εργασίας σε Ξενο¬ 
δοχειακές επιχ/σεις ετών 2012-2013» (ΦΕΚ 3211 Β'). 

24. Την υπ’ αριθμ. 2889/26-11-2013 απόφαση του ΔΣ του 
ΟΑΕΔ (αριθμ. συνεδρ. 56/26-11-2013) που μας υποβλήθηκε 
με το υπ’ αριθμ. 102943/05-12-2013 έγγραφό του. 

25. Τη με αριθμ. 44390/512/23-12-2013 «Βεβαίωση σχετι¬ 
κά με τη δυνατότητα κάλυψης της δαπάνης από το Με¬ 
σοπρόθεσμο Πλαίσιο Δημοσιονομικής Στρατηγικής», της 
Διεύθυνσης Εποπτείας Οργανισμών της Γενικής Διεύθυν¬ 
σης Οικονομικών Υπηρεσιών του Υπουργείου Εργασίας, 
Κοινωνικής Ασφάλισης και Πρόνοιας. 

26. Τη με αριθμ. 44434/517/07-01-2014 απόφαση του 
Υπουργού Εργασίας, Κοινωνικής Ασφάλισης και Πρόνοιας 
«Εγκριση ανάληψη υποχρέωσης». 

27. Την υπ’ αριθμ. 108637/20-12-2013 Βεβαίωση της Διεύ¬ 
θυνσης Οικονομικών Υπηρεσιών του ΟΑΕΔ περί δέσμευσης 
και πρόβλεψης της πίστωσης για την κάλυψη της προκα- 
λούμενης δαπάνης. 

28. Το γεγονός ότι από τις διατάξεις της παρούσας 
απόφασης θα προκληθεί δαπάνη, η οποία σε κάθε περί¬ 
πτωση δεν θα υπερβαίνει το ποσό των εξακοσίων χιλιάδων 
(600.000,00 €) ευρώ για το έτος 2014 που έχει προβλεφθεί 
στον ΚΑΕ 2493 «Επιχορηγήσεις για την καταπολέμηση της 
ανεργίας», αποφασίζουμε: 

Τον καθορισμό των όρων της επιδότησης, των προϋ¬ 
ποθέσεων, των δικαιολογητικών των ξενοδοχειακών επι¬ 
χειρήσεων καθώς και την τηρούμενη διαδικασία για τη 
διατήρηση θέσεων εργασίας σε ξενοδοχειακές επιχειρή¬ 
σεις, ως εξής: 

Άρθρο 1 

Αντικείμενο προγράμματος - 
Στόχος του προγράμματος 

Σκοπός του προγράμματος είναι η διατήρηση των θέ¬ 
σεων εργασίας στις ξενοδοχειακές επιχειρήσεις, που λει¬ 
τουργούν εποχικά, κατά τη χειμερινή περίοδο και συγκε¬ 
κριμένα από την 1-11-2013 έως τις 28-2-2014. 

Άρθρο 2 

Πλαίσιο ένταξης - Χρηματοδότηση 

Το πρόγραμμα υλοποιείται στο πλαίσιο εφαρμογής του 
άρθρου 8 του Ν. 1545/1985 (ΦΕΚ 91/Α/20-05-1985), σύμφωνα 
με το οποίο ο ΟΑΕΔ μπορεί να επιχορηγεί ξενοδοχειακές 
επιχειρήσεις που λειτουργούν εποχικά, εφόσον συνεχίζουν 
την απασχόληση των -εποχικών- εργαζομένων τους και 
κατά την περίοδο περιορισμού ή αναστολής της δραστη- 
ριότητάς τους. 

Η κάλυψη της δαπάνης θα βαρύνει τον προϋπολογισμό 
του ΟΑΕΔ έτους 2014 με αριθμό λογαριασμού 2493 για 
τον οποίο θα προβλεφθεί ποσό ύψους 600.000,00 € για 
ολόκληρο το έτος. 

Οι ενισχύσεις που προβλέπονται, χορηγούνται βάσει του 
Κανονισμού (ΕΚ) αριθμ. 1998/2006 της Επιτροπής για τις 
ενισχύσεις ήσσονος σημασίας (άο ιτιίηίηηίε). Η συνολική 
ενίσχυση που θα λάβει μια επιχείρηση βάσει της παρούσας 
κοινής υπουργικής απόφασης, αθροιζόμενη με οποιαδή¬ 
ποτε άλλη άο πιίπίπιίε ενίσχυση έχει λάβει ή θα λάβει η 

επιχείρηση, δεν πρέπει να υπερβαίνει το ποσό των 200.000 
ευρώ σε οποιαδήποτε περίοδο τριών οικονομικών ετών. 

Ως ημερομηνία λήψης της συνολικής ενίσχυσης νοείται 
η ημερομηνία της εγκριτικής απόφασης. 

Επισημαίνεται ότι στον ως άνω έλεγχο ορίων μεμονω¬ 
μένων κοινοποιήσεων αθροίζονται και οι ενισχύσεις που 
έχει λάβει η επιχειρηματική μονάδα στο σύνολο της. Οι 
συνδεδεμένες με την αιτούσα επιχειρήσεις, θεωρείται ότι 
ανήκουν στην ίδια επιχειρηματική μονάδα, υπό την έννοια 
που αναφέρεται στην ενοποιημένη Ανακοίνωση της Επι¬ 
τροπής περί Δικαιοδοσίας σύμφωνα με τον Κανονισμό 
(ΕΚ) αριθμ. 139/2004 του Συμβουλίου για τον έλεγχο των 
συγκεντρώσεων μεταξύ επιχειρήσεων. 

Συνδεδεμένες επιχειρήσεις είναι οι επιχειρήσεις που 
διατηρούν μεταξύ τους μια από τις παρακάτω σχέσεις: 

α) μια επιχείρηση κατέχει την πλειοψηφία των δικαιω¬ 
μάτων ψήφου των μετόχων ή των εταίρων άλλης επιχεί¬ 
ρησης. 

β) μια επιχείρηση έχει το δικαίωμα να διορίζει ή να παύει 
την πλειοψηφία των μελών του διοικητικού, διαχειριστικού 
ή εποπτικού οργάνου του καταστατικού της τελευταίας. 

γ) μια επιχείρηση έχει το δικαίωμα να ασκήσει κυριαρχι¬ 
κή επιρροή σε άλλη επιχείρηση βάσει σύμβασης που έχει 
συνάψει με αυτήν ή δυνάμει ρήτρας του καταστατικού της 
αυτής της τελευταίας. 

δ) μια επιχείρηση που είναι μέτοχος ή εταίρος άλλης 
επιχείρησης ελέγχει μόνη της, βάσει συμφωνίας που έχει 
συνάψει με άλλους μετόχους ή εταίρους της εν λόγω 
επιχείρησης, την πλειοψηφία των δικαιωμάτων ψήφου των 
μετόχων ή των εταίρων αυτής της επιχείρησης. 

Οι επιχειρήσεις που διατηρούν μια από τις εν λόγω σχέ¬ 
σεις μέσω ενός φυσικού προσώπου ή ομάδας φυσικών 
προσώπων και ενεργούν από κοινού θεωρούνται επίσης 
συνδεδεμένες επιχειρήσεις. 

Οι συνδεδεμένες επιχειρήσεις θεωρείται ότι ανήκουν 
στην ίδια επιχειρηματική μονάδα, υπό την έννοια που ανα- 
φέρεται στην ενοποιημένη Ανακοίνωση της Επιτροπής 
περί Δικαιοδοσίας σύμφωνα με τον Κανονισμό (ΕΚ) αριθμ. 
139/2004 του Συμβουλίου για τον έλεγχο των συγκεντρώ¬ 
σεων μεταξύ επιχειρήσεων. 

Άρθρο 3 

Δικαιούχοι και προϋποθέσεις συμμετοχής 

Στο πρόγραμμα διατήρησης θέσεων εργασίας σε ξενο¬ 
δοχειακές μονάδες μπορούν να υπαχθούν οι κάθε μορφής 
ξενοδοχειακές επιχειρήσεις, εφόσον πληρούν τις παρακά¬ 
τω προϋποθέσεις: 

Α) Λειτουργούν εκτός της περιφέρειας της τέως Διοική- 
σεως Πρωτευούσης και του Πολεοδομικού Συγκροτήματος 
Θεσσαλονίκης, 

Β) έχουν άδεια λειτουργίας του Ε.Ο.Τ. σε ισχύ και 

Γ) Είναι εποχιακές, είχαν διακόψει δηλαδή τις εργασίες 
τους τουλάχιστον για δύο έτη, κατά την προηγούμενη 
πενταετία (2008-2012), και συγκεκριμένα την χρονική πε¬ 
ρίοδο από 1η Νοεμβρίου μέχρι 28η Φεβρουάριου, εκτός 
εάν μετείχαν σε ένα τουλάχιστον από τα προηγούμενα 
προγράμματα διατήρησης θέσεων εργασίας για τη χει¬ 
μερινή περίοδο ή είναι νέες ξενοδοχειακές επιχειρήσεις 
(άρχισαν δηλαδή να λειτουργούν από την 1η Ιανουάριου 
2012 και μετά), οπότε θα πρέπει να διέκοψαν τη λειτουρ¬ 
γία τους κατά το προηγούμενο έτος (2012) πριν την 10η 
Νοεμβρίου. 

Ξενοδοχειακές επιχειρήσεις που άρχισαν να λειτουργούν 
από την 1η Νοεμβρίου 2012 και μετά, δεν επιχορηγούνται. 


Αρθρο 4 
Εξαιρέσεις 

Στο πρόγραμμα δεν μπορεί να υπαχθεί ξενοδοχειακή 
επιχείρηση για το προσωπικό της, το οποίο πριν την 1η 
Νοεμβρίου 2013 είχε συνεχόμενη δωδεκάμηνη απασχόληση 
στην ίδια ή/ και σε άλλη ξενοδοχειακή επιχείρηση. 

Άρθρο 5 

Διαδικασία Υπαγωγής 

5.1 Η ενδιαφερόμενη ξενοδοχειακή επιχείρηση οφείλει 
να υποβάλει εντός 30 ημερών από τη δημοσίευση της 
Υπουργικής απόφασης στην Εφημερίδα της Κυβέρνησης 
ηλεκτρονικά αίτηση υπαγωγής η οποία είναι αναρτημένη 
στην ιστοσελίδα του Οργανισμού (νννννν.03θά.9ΐ') και την 
αποστέλλει μέσω του συστήματος ηλεκτρονικών αιτήσεων 
(ίιΙΙρ://3ί1.03θά.9ΐΥ) στο ΚΠΑ2, στην αρμοδιότητα του οποί¬ 
ου υπάγεται η ξενοδοχειακή μονάδα επιλέγοντας από τη 
σχετική στήλη στο ΚΠΑ2 του ΟΑΕΔ. Στην περίπτωση που 
μια ξενοδοχειακή επιχείρηση (π.χ. Ανώνυμη Εταιρεία) δια¬ 
τηρεί σε λειτουργία περισσότερες ξενοδοχειακές μονάδες, 
θα πρέπει να υποβάλει ξεχωριστά ηλεκτρονική αίτηση 
υπαγωγής για κάθε μία ξενοδοχειακή μονάδα που ζητάει 
να επιχορηγηθεί 

Στην ηλεκτρονική αίτηση θα αναφέρει τα βασικά στοι¬ 
χεία της ξενοδοχειακής επιχείρησης (επωνυμία, διεύθυνση, 
τηλέφωνο, νόμιμο εκπρόσωπο, μετοχική σύνθεση κ.τ,λ.) 
και της ξενοδοχειακής μονάδας για την οποία ζητάει επι¬ 
χορήγηση, την ημερομηνία που άρχισε να λειτουργεί η 
μονάδα, τον αριθμό των εργαζομένων που απασχολούσε 
κατά τον μήνα Οκτώβριο του 2013, τη χρονική διάρκεια 
της επιμήκυνσης των εργασιών της και τον αριθμό των 
εργαζομένων που θα απασχολήσει κατά τη διάρκεια της 
επιμήκυνσης. 

Επιπλέον, η ενδιαφερόμενη ξενοδοχειακή επιχείρηση 
οφείλει να υποβάλλει υπεύθυνη δήλωση βάσει του προ¬ 
τύπου που είναι αναρτημένο στην ως άνω ιστοσελίδα ότι: 

1) Οι εργαζόμενοι που θα απασχολήσει κατά το χρο¬ 
νικό διάστημα της επιμήκυνσης δεν ανήκουν στο μόνιμο 
προσωπικό της, ότι δηλαδή δεν εργάστηκαν κατά τους 
χειμερινούς μήνες των δύο ετών της προηγούμενης πε¬ 
νταετίας (2008-2012) που διέκοψε τις εργασίες, εκτός αν 
ήταν ενταγμένοι σε προηγούμενο πρόγραμμα διατήρησης 
θέσεων εργασίας για την χειμερινή περίοδος. 

2) Η ενίσχυση ήσσονος σημασίας, βάσει του Κανονισμού 
(ΕΚ) αριθμ. 1998/2006 της Επιτροπής σχετικά με την εφαρ¬ 
μογή των άρθρων 87 και 88 της συνθήκης ΕΚ, που πρόκει¬ 
ται να λάβει η επιχείρηση από το Πρόγραμμα του ΟΑΕΔ, 
αθροιζόμενη με άλλες ενισχύσεις ήσσονος σημασίας που 
έχει λάβει η επιχείρηση (καθώς και οι τυχόν συνδεδεμένες 
με αυτήν επιχειρήσεις) κατά τα δύο προηγούμενα οικο¬ 
νομικά έτη και το τρέχον έτος δεν υπερβαίνει το ποσό 
των 200.000 ευρώ. 

3) Ότι δεν είναι προβληματική (Μια εταιρεία μπορεί να 
θεωρείται προβληματική, ιδιαίτερα όταν υπάρχουν οι συ¬ 
νήθεις ενδείξεις μιας προβληματικής επιχείρησης όπως 
αύξηση των ζημιών, μείωση του κύκλου εργασιών, διόγκω¬ 
ση των αποθεμάτων, πλεονάζουσα παραγωγική ικανότητα, 
φθίνουσα ταμειακή ροή, αυξανόμενη δανειοληψία, αύξηση 
των οικονομικών επιβαρύνσεων καθώς και εξασθένιση ή 
εξαφάνιση της αξίας του καθαρού ενεργητικού. Στις σο¬ 
βαρότερες περιπτώσεις, η επιχείρηση μπορεί να έχει ήδη 
κηρυχθεί σε πτώχευση ή να αποτελεί αντικείμενο συλλο¬ 
γικής πτωχευτικής διαδικασίας σύμφωνα με τις διατάξεις 
του εθνικού δικαίου που τη διέπει). 

4) Ότι δεν εκκρεμεί εις βάρος της ανάκτηση παλαιός 
κρατικής ενίσχυσης. 

5) Ότι ασκεί οικονομική δραστηριότητα. 

5.2 Μετά την αποδοχή της ηλεκτρονικής αίτησης από 
το σύστημα υποβολής των ηλεκτρονικών αιτήσεων του 
Οργανισμού, για την οποία ενημερώνεται ηλεκτρονικά ο 
δικαιούχος, οφείλει εντός πέντε (5) εργάσιμων ημερών να 
προσκομίσει στην Υπηρεσία (ΚΠΑ 2): 

Α) αντίγραφο της ανωτέρω αίτησης και υπεύθυνης δή¬ 
λωσης στις οποίες θα έχει τεθεί η υπογραφή του νόμιμου 
εκπρόσωπου και η σφραγίδα της επιχείρησης. 

Β) αντίγραφο του πρόσφατου καταστατικού ή έναρξης 
επιτηδεύματος στη Δ.Ο.Υ. (όπου δεν υπάρχει καταστατικό 
λόγω της νομικής μορφής της επιχείρησης). 

Γ) Άδεια του Ε.Ο.Τ. η οποία πρέπει να είναι σε ισχύ. 

Δ) Βεβαίωση του Ε.Ο.Τ. ότι έχει διακόψει τις εργασί¬ 
ες της η ξενοδοχειακή μονάδα για δύο τουλάχιστον από 
τα πέντε τελευταία έτη και ποια ακριβώς προκειμένου 
να διαπιστωθεί η εποχική λειτουργία της ξενοδοχειακής 
επιχείρησης. Στην ανωτέρω βεβαίωση πρέπει επίσης να 
αναγράφεται και η χρονική στιγμή έναρξης λειτουργίας 
της ξενοδοχειακή μονάδας. 

Επισημαίνεται ότι η βεβαίωση αυτή δεν είναι απαραίτητη 
για τις ξενοδοχειακές μονάδες των επιχειρήσεων τα ξενο¬ 
δοχεία που έχουν υπαχθεί σε ένα τουλάχιστον παρόμοιο 
πρόγραμμα προηγούμενου έτους. Στη συγκεκριμένη περί¬ 
πτωση αρκεί να αναφερθεί στην αίτηση επιχορήγησης ο 
αριθμός της σχετικής Υπουργικής απόφασης για την επι¬ 
χορήγησή του εν λόγω ξενοδοχείου σε προηγούμενο έτος. 

Ο Προϊστάμενος της Υπηρεσίας ταυτόχρονα με την 
παραλαβή των ανωτέρω θα προβαίνει στην έκδοση της 
εγκριτικής ή απορριπτικής απόφασης εντός 10 ημερών 
από την παραλαβή τους. 

Άρθρο 6 

Χρονικό διάστημα επιμήκυνσης 

Το χρονικό διάστημα λειτουργίας της επιχείρησης και 
διατήρησης θέσεων εργασίας για το οποίο μπορούν να 
επιχορηγηθούν οι διατηρούμενες θέσεις ορίζεται από την 
1η Νοεμβρίου 2013, δεν μπορεί να υπερβαίνει του τέσσερις 
μήνες και σε καμία περίπτωση την 28η Φεβρουάριου 2014. 

Άρθρο 7 

Ποσό επιχορήγησης και όροι του προγράμματος 

7.1 Οι ημέρες επιχορήγησης της ξενοδοχειακής επιχεί¬ 
ρησης δεν μπορούν να υπερβαίνουν τον αριθμό των ημε¬ 
ρήσιων επιδομάτων ανεργίας που δικαιούται ο ξενοδοχο- 
ϋπάλληλος κατά την έναρξη του χρονικού διαστήματος 
επιμήκυνσης της λειτουργίας της ξενοδοχειακής επιχεί¬ 
ρησης και αφαιρούνται από την επιδότηση της ανεργίας 
που δικαιούται ο ξενοδοχοϋπάλληλος, 

Το ποσό της επιχορήγησης κατά το χρονικό διάστη¬ 
μα της επιμήκυνσης είναι ίσο με το ημερήσιο επίδομα 
ανεργίας, που δικαιούται ο ξενοδοχοϋπάλληλος για κάθε 
ημέρα ασφάλισης του, με ανώτερο όριο τις 25 ημέρες 
ανά μήνα και τις 100 ημέρες για όλο το χρονικό διάστημα 
της επιμήκυνσης. 

Στην περίπτωση που ο επιχορηγούμενος εργαζόμενος 
(ωφελούμενος) πραγματοποιήσει περισσότερες από 25 
ημέρες ασφάλισης σε ένα μήνα της επιμήκυνσης, θα κα- 
ταχωρηθούν στη σχετική αναλυτική κατάσταση των ερ¬ 
γαζομένων μόνο 25 για το μήνα αυτό, χωρίς οι υπόλοιπες 
να καταχωρηθούν στον ίδιο ή στον επόμενο μήνα. 

Επισημαίνεται ότι στην περίπτωση που ο εργαζόμενος 
δεν είχε συμπληρώσει τον απαιτούμενο για την επιδό¬ 
τηση της ανεργίας του, αριθμό ημερομισθίων, κατά την 


έναρξη του χρονικού διαστήματος της επιμήκυνσης, τότε 
ο δικαιούχος (ξενοδοχειακή επιχείρηση) δεν μπορεί να 
επιχορηγηθεί στο πλαίσιο του παρόντος προγράμματος 
για τον συγκεκριμένο υπάλληλο. 

7.2 Ο ξενοδοχοϋπάλληλος, μετά τη λήξη της επιμήκυνσης 
και αφού σταματήσει να απασχολείται στην ξενοδοχειακή 
επιχείρηση, δύναται να λάβει τα ημερήσια επιδόματα ανερ¬ 
γίας που δικαιούνταν κατά την έναρξη της επιμήκυνσης 
μειωμένα κατά τις ημέρες ασφάλισης που πραγματοποίη¬ 
σε κατά το χρονικό διάστημα επιμήκυνσης της λειτουργίας 
της ξενοδοχειακής επιχείρησης. 

Η επιδότηση του ξενοδοχοϋπαλλήλου δεν είναι ανα¬ 
γκαία προϋπόθεση για την επιχορήγηση της επιχείρησης, 
η οποία μπορεί να επιχορηγηθεί και στην περίπτωση που 
ο ξενοδοχοϋπάλληλος δεν ασκήσει για οποιοδήποτε λόγο, 
μετά τη λήξη της επιμήκυνσης, το δικαίωμα που είχε για 
επιδότηση κατά την έναρξή της. 

7.3 Η δικαιούχος ξενοδοχειακή επιχείρηση, κατά το χρονικό 
διάστημα της επιμήκυνσης, μπορεί να προβεί σε αντικα¬ 
τάσταση του εργαζόμενου, που είτε δεν θα αποδεχθεί να 
απασχοληθεί σε αυτήν ή θα σταματήσει για οποιοδήποτε 
λόγο την εργασία του κατά το χρονικό διάστημα της επιμή¬ 
κυνσης, με άνεργο ξενοδοχοϋπάλληλο άλλης ξενοδοχειακής 
μονάδας της ίδιας ξενοδοχειακής επιχείρησης ή από άλλη 
ξενοδοχειακή επιχείρηση και να επιχορηγηθεί για αυτόν, 
εφόσον όμως ο άνεργος ξενοδοχοϋπάλληλος είχε συμπλη¬ 
ρώσει τον απαιτούμενο αριθμό ημερών επιδότησης κατά το 
χρονικό διάστημα έναρξης της επιμήκυνσης. 

7.4 Η αρμόδια Υπηρεσία (ΚΠΑ2) διενεργεί, σύμφωνα με 
την κείμενη νομοθεσία, επιτόπιο και διοικητικό έλεγχο λει¬ 
τουργίας της ξενοδοχειακής επιχείρησης κατά το χρονικό 
διάστημα της επιμήκυνσης των εργασιών της και συντάσ¬ 
σει σχετική έκθεση ελέγχου. Εφόσον διαπιστωθεί ότι δεν 
πληρούνται οι όροι του προγράμματος θα προβαίνει σε 
απόφαση ανάκλησης της υπαγωγής. 

Αρθρο 8 

Διαδικασία για την καταβολή της επιχορήγησης 

8.1 Υποβολή αίτησης για καταβολή της επιχορήγησης 
Η επιχορηγούμενη δικαιούχος ξενοδοχειακή επιχείρηση 
υποβάλει εντός 60 ημερών μετά τη λήξη του τελευταίου 
μήνα της επιμήκυνσης στο ΚΠΑ2 του ΟΑΕΔ που ανήκει η 
ξενοδοχειακή μονάδα, την αίτηση καταβολής επιχορήγη¬ 
σης επισυνάπτοντας τα εξής δικαιολογητικά: 

α) Αναλυτική κατάσταση των -εποχικών- ξενοδοχοϋ- 
παλλήλων που απασχόλησαν, με τον αριθμό των ημερών 
ασφάλισης για καθένα τους, κατά τη διάρκεια του χρονι¬ 
κού διαστήματος της επιμήκυνσης. 

Πιο συγκεκριμένα η κατάσταση - πίνακας αποτελείται 
από 9 στήλες, οι οποίες είναι οι εξής: 

1η στήλη: αύξων αριθμός 
2η στήλη: Επώνυμο ξενοδοχοϋπαλλήλου 
3η στήλη: Όνομα ξενοδοχοϋπαλλήλου 
4η στήλη: Αριθμός μητρώου ΙΚΑ-ΕΤΑΜ 
5η στήλη (συμπληρώνεται από την Υπηρεσία): Ημέρες 
ασφάλισης κατά το τελευταίο (πριν από το χρονικό διά¬ 
στημα έναρξης της επιμήκυνσης) 12μηνο, 14μηνο ή διετία. 

6η στήλη (συμπληρώνεται από την Υπηρεσία): Ημέρες 
επιδότησης που δικαιούται ο ξενοδοχοϋπάλληλος κατά 
την έναρξη του χρονικού διαστήματος της επιμήκυνσης 
7η στήλη (συμπληρώνεται από την Υπηρεσία): Ημέρες 
ασφάλισης κατά το χρονικό διάστημα της επιμήκυνσης 
(ημέρες επιχορήγησης της ξενοδοχειακής επιχείρησης) 
8η στήλη: -τυχόν- Παρατηρήσεις 
9η στήλη: στήλη της υπεύθυνης δήλωσης με τις υπογρα¬ 
φές των εποχικών ξενοδοχοϋπαλλήλων ότι απασχολήθη- 

καν και πληρώθηκαν το χρονικό διάστημα για το οποίο 
ζητείται η επιχορήγηση ή παραστατικά σύμφωνα με τα 
οποία θα αποδεικνύεται η πληρωμή αυτών. Σε περιπτώσεις 
που δεν υπάρχουν οι υπογραφές των εργαζομένων, είναι 
δυνατόν να υποβληθούν τα παραστατικά πληρωμής των 
εργαζομένων (υπογεγραμμένες μισθοδοτικές καταστάσεις, 
αντίγραφα λογαριασμών μισθοδοσίας κ.λπ.). 

β) Αναλυτικές περιοδικές δηλώσεις (Α.Π.Δ.), οι οποίες 
μπορούν να υποβληθούν και σε ηλεκτρονική μορφή, συνο- 
δευμένες με υπεύθυνη δήλωση στην οποία θα δηλώνεται 
ότι τα στοιχεία που εμπεριέχονται είναι αληθή. 

γ) Γραμμάτια είσπραξης ή βεβαίωση απόδοσης ασφα¬ 
λιστικών εισφορών για το επιχορηγούμενο προσωπικό 
στα οικεία ασφαλιστικά ταμεία κύριας και επικουρικής 
ασφάλισης. 

- Αντίγραφα των γραμματίων κατάθεσης (αν η καταβολή 
έγινε σε Τράπεζα) ή των προσωρινών γραμματίων είσπραξης 
(αν η καταβολή έγινε π.χ. σε Υποκ/μα του ΙΚΑ-ΕΤΑΜ), που 
αντιστοιχούν στις μηνιαίες εισφορές, τις οποίες είναι υπο¬ 
χρεωμένος ο εργοδότης να καταβάλει για τους μήνες που 
αναφέρονται στην τρέχουσα τριμηνιαία χρονική περίοδο.) 

- Σε περίπτωση που επιχειρήσεις χρησιμοποιούν τους 
εναλλακτικούς τρόπους συναλλαγής για την απόδοση 
των ασφαλιστικών τους εισφορών (π.χ. ΙπΙοπίθΙ ΒαπΗης), 
Ρήοηα ΒεηΙκίης) τότε θα πρέπει να προσκομίσουν αντίγρα¬ 
φο συναλλαγής πληρωμής όπου αναγράφεται η ένδειξη 
«ΑΜΕΣΗ ΠΛΗΡΩΜΗ ΙΚΑ-ΕΤΑΜ», «ΕΚΤΕΛΕΣΜΕΝΗ», «ΚΑΤΑ- 
ΧΩΡΗΘΗΚΕ» και Υπεύθυνη δήλωση ότι τα αναγραφόμενα 
είναι ακριβή και αληθή. 

Εάν η Υπηρεσία κρίνει ότι τα παραπάνω στοιχεία χρή- 
ζουν περαιτέρω έρευνας, ενδείκνυται να τα διασταυρώσει 
και με την αρμόδια Υπηρεσία του ΙΚΑ-ΕΤΑΜ ή του οικείου 
ασφαλιστικού φορέα κύριας ή και επικουρικής ασφάλισης. 

Στις περιπτώσεις που η επιχείρηση έχει προβεί σε ρύθ¬ 
μιση των οφειλών της προς το ΙΚΑ-ΕΤΑΜ ή τους οικείους 
ασφαλιστικούς φορείς, για να είναι δυνατή η καταβολή 
της επιχορήγησης θα πρέπει η ρύθμιση να έχει κατατε¬ 
θεί εμπρόθεσμα, δηλαδή εντός δύο (μηνών) από τη λήξη 
κάθε τριμήνου απασχόλησης και στην απόφαση ρύθμισης 
να συμπεριλαμβάνεται το κρίσιμο χρονικό διάστημα για 
το οποίο ζητά να επιχορηγηθεί η επιχείρηση και εφόσον 
οι δόσεις καταβάλλονται κανονικά. Σε περίπτωση που η 
ρύθμιση δεν είναι ενήμερη, η αξίωση για καταβολή της 
επιχορήγησης θα απορρίπτεται, με την έκδοση απόφασης 
παραγραφής από τον Προϊστάμενο του ΚΠΑ2. 

Εάν η Υπηρεσία κρίνει ότι τα παραπάνω στοιχεία χρή- 
ζουν περαιτέρω έρευνας, ενδείκνυται να τα διασταυρώσει 
και με την αρμόδια Υπηρεσία του ΙΚΑ-ΕΤΑΜ ή του οικείου 
ασφαλιστικού φορέα κύριας ή και επικουρικής ασφάλισης. 

δ) Κατάσταση προσωπικού και ωρών εργασίας θεωρη¬ 
μένη από το Σ.Ε.Π.Ε. 

ε) Βεβαίωση ασφαλιστικής και φορολογικής ενημερότη¬ 
τας, όπου απαιτείται. Σύμφωνα με τις με αριθμ. ΔΙΑΔΠ/Α/ 
10067/2007 και ΔΙΑΔΠ/Φ.Α.1.1/2407/26-01-2009 κοινές υπουρ¬ 
γικές αποφάσεις τα παραπάνω δικαιολογητικά αναζητού- 
νται αυτεπάγγελτα από την αρμόδια για την έκδοση της 
διοικητικής πράξης Υπηρεσία. 

Ο δικαιούχος (ξενοδοχειακή επιχείρηση) υποβάλει στο 
κατά τόπο αρμόδιο για την επιδότηση του ξενοδοχοϋπαλ- 
λήλου γραφείο ασφάλισης του ΚΠΑ2 την ανωτέρω αναλυ¬ 
τική κατάσταση των εργαζομένων με συμπληρωμένες τις 
στήλες 1η έως 4η μαζί με τη «βεβαίωση εργοδότη» ή με τα 
ασφαλιστικά βιβλιάρια των εργαζομένων της τελευταίας 
διετίας. Ο αρμόδιος υπάλληλος του ΚΠΑ2 συμπληρώνει 
τις στήλες 5η έως 6η βάσει της «βεβαίωσης εργοδότη» 


ή των ασφαλιστικών βιβλιαρίων, στα οποία σημειώνει το 
χρονικό διάστημα που έχει αιτηθεί για να επιχορηγηθεί η 
ξενοδοχειακή επιχείρηση λόγω επιμήκυνσης και κατόπιν 
τα επιστρέφει στον δικαιούχο (ξενοδοχειακή επιχείρηση). 

Κατόπιν το γραφείο ασφάλισης διαβιβάζει άμεσα τη 
συμπληρωμένη κατάσταση των εργαζομένων στο αρμόδιο 
για την επιχορήγηση της ξενοδοχειακής επιχείρησης γρα¬ 
φείο απασχόλησης του ΚΠΑ2. Το γραφείο απασχόλησης 
που είναι αρμόδιο για την επιχορήγηση της ξενοδοχει¬ 
ακής επιχείρησης συμπληρώνει την 7η στήλη, βάσει της 
«βεβαίωσης εργοδότη» με τις ημέρες ασφάλισης κατά το 
χρονικό διάστημα της επιμήκυνσης την οποία προσκομίζει 
ο δικαιούχος (ξενοδοχειακή επιχείρηση). 

Σε περίπτωση εκπρόθεσμης υποβολής της αίτησης ή 
και των απαραίτητων δικαιολογητικών για καταβολή της 
επιχορήγησης, που αναφέρονται στην παρούσα παράγρα¬ 
φο, πέραν της προθεσμίας των 60 ημερών από τη λήξη 
του τελευταίου μήνα της επιμήκυνσης, τότε η αξίωση για 
καταβολή της επιχορήγησης, θα παραγράφεται μετά από 
σχετική απόφαση του Προϊσταμένου του ΚΠΑ2. 

Είναι δυνατή η επιμήκυνση της ως άνω προθεσμίας κατά 
εξήντα (30) ημέρες, ύστερα από απόφαση του Προϊστα¬ 
μένου της Υπηρεσίας 

8.2 Καταβολή της επιχορήγησης 

Η αρμόδια Υπηρεσία (ΚΠΑ2) ύστερα από το σχετικό έλεγχο 
των ημερών ασφάλισης του επιχορηγούμενου προσωπικού 
μέσω του ολοκληρωμένου πληροφοριακού συστήματος του 
ΙΚΑ-ΕΤΑΜ, συμπληρώνει την κατάσταση των εργαζομένων 
υπολογίζοντας και το ποσό της επιχορήγησης. 

Στη συνέχεια διαβιβάζει την σχετική αίτηση επιχορήγησης 
μαζί με την κατάσταση των εργαζομένων στη Δ/νση Απα¬ 
σχόλησης της Διοίκησης του ΟΑΕΔ. Το Διοικητικό Συμβούλιο 
του ΟΑΕΔ εξουσιοδοτείται να εξετάσει μετά από σχετική 
εισήγηση της Δ/νσης Απασχόλησης, σύμφωνα με τα όσα 
ορίζει το άρθρο 8 του Ν. 1545/1985 και η σχετική απόφαση, τις 
αιτήσεις των ξενοδοχειακών επιχειρήσεων και να διατυπώσει 
γνώμη στο Υπουργείο Εργασίας, Κοινωνικής Ασφάλισης και 
Πρόνοιας για την έκδοση κοινής υπουργικής απόφασης και 
την δημοσίευσή της στην Εφημερίδα της Κυβέρνησης για 
την πληρωμή των επιχειρήσεων. 

Κατόπιν της κοινοποίησης της σχετικής κοινής υπουργικής 
απόφασης στο αρμόδιο για την πληρωμή των ξενοδοχειακών 
επιχειρήσεων ΚΠΑ2, η δικαιούχος ξενοδοχειακή επιχείρηση 
καλείται με τον πλέον πρόσφορο τρόπο (τηλεφωνικώς, με 
ίεχ , με βπιείΙ, εγγράφως ή/και με επιτόπιο έλεγχο όπου και 
όταν απαιτείται) να προσέλθει στο ΚΠΑ2 σε τρεις (3) μήνες 
από την ημερομηνία κοινοποίησης της σχετικής υπουργικής 
απόφασης στην επιχείρηση και να προβεί στην έκδοση τιμο¬ 
λογίου με το ποσό που αντιστοιχεί στο ποσό επιχορήγησης, 
σύμφωνα με την παράγραφο 3 του άρθρου 6 της υποπαρα- 
γράφου Ε1 του άρθρου πρώτου του ν. 4093/2012. 

Σε περίπτωση που ο νόμιμος εκπρόσωπος της επιχείρη¬ 
σης δεν ανταποκριθεί και δεν προσέλθει στην Υπηρεσία, 
εντός της προβλεπόμενης προθεσμίας (3 μήνες) τότε το 
ποσό θα παραγράφεται μετά από σχετική απόφαση του 
Προϊσταμένου του ΚΠΑ2. 

Άρθρο 9 

Επιδότηση ανεργίας ξενοδοχοϋπαλλήλου 

Το γραφείο ασφάλισης του ΚΠΑ2 που είναι αρμόδιο για 
την επιδότηση του ξενοδοχοϋπαλλήλου, εξετάζει με βάση 
την προαναφερθείσα σημείωση στη «βεβαίωση εργοδότη» 
του ξενοδοχοϋπαλλήλου, αν απασχολήθηκε κατά το χρονι¬ 
κό διάστημα της επιμήκυνσης και σε καταφατική περίπτω¬ 
ση θα του καταβάλει τα επιδόματα ανεργίας σύμφωνα με 
τον παραπάνω υπολογισμό (ημερήσια επιδόματα που θα 

δικαιούνταν κατά την έναρξη της επιμήκυνσης μειωμένα 
κατά τον αριθμό των ημερών εργασίας/ασφάλισης που 
πραγματοποιήθηκαν σε αυτήν και για τα οποία δικαιούται 
να επιχορηγηθεί η δικαιούχος ξενοδοχειακή επιχείρηση). 
Επιπλέον θα γνωστοποιήσει τη σχετική απόφαση στο αρ¬ 
μόδιο για την επιχορήγηση της επιχείρησης γραφείο απα¬ 
σχόλησης, που τη διατηρεί στο φάκελο της επιχορήγησής 
της, αφού θα σημειώσει τον αριθμό της στην κατάσταση 
εργαζομένων που θα διαβιβάσει, κατά τα παραπάνω στη 
Δ/νση Απασχόλησης της Διοίκησης του ΟΑΕΔ. 

Αν δεν υπάρχει σημείωση του αρμόδιου για την επιχο¬ 
ρήγηση της επιχείρησης γραφείου απασχόλησης επάνω 
στις «βεβαιώσεις εργοδότη» σχετική με την αίτησή της για 
επιχορήγηση, θα πρέπει το αρμόδιο για την επιδότηση του 
ξενοδοχοϋπαλλήλου γραφείο ασφάλισης, πριν εκδώσει από¬ 
φαση, να επικοινωνήσει με το αρμόδιο για την επιχορήγηση 
της επιχείρησης γραφείο απασχόλησης, για να εξακριβώσει 
αν αυτός έχει ζητήσει επιδότηση. Στη συνέχεια θα εκδώσει, 
με σχετική αναφορά της επικοινωνίας αυτής, την απόφαση 
για την επιδότηση του ξενοδοχοϋπαλλήλου την οποία θα 
γνωστοποιήσει και στο αρμόδιο για την επιχορήγηση της 
ξενοδοχειακής επιχείρησης γραφείο απασχόλησης. 

Η γνωστοποίηση εξασφαλίζει τη βεβαιότητα ότι δεν θα 
καταβληθούν δύο επιχορηγήσεις/επιδοτήσεις (στην επι¬ 
χείρηση και στον ξενοδοχοϋπάλληλο αντίστοιχα) για τις 
ίδιες ημέρες ασφάλισης κατά το χρονικό διάστημα της 
επιμήκυνσης. 

Το αρμόδιο γραφείο απασχόλησης για την επιχορήγη¬ 
ση της ξενοδοχειακής επιχείρησης, οφείλει να διατηρεί 
φάκελο με τα στοιχεία της επιχορήγησης όπως φωτοτυ¬ 
πία της «βεβαίωσης εργοδότη» των ξενοδοχοϋπαλλήλων 


με τις ημέρες ασφάλισης κατά το χρονικό διάστημα της 
επιμήκυνσης, αποφάσεις σχετικά με την επιδότηση των 
εργαζομένων, υπεύθυνες δηλώσεις των δικαιούχων (ξενο¬ 
δοχειακών επιχειρήσεων) κ.λπ., από όπου θα προκύπτει ότι 
η ξενοδοχειακή επιχείρηση μπορεί να επιχορηγηθεί για 
τις ημέρες ασφάλισης που έχουν καταχωρηθεί στην 7η 
στήλη και ότι για αυτές δεν επιδοτήθηκαν οι εργαζόμενοι. 

Αρθρο 10 

Επίλυση διαφορών 

Οποιαδήποτε διαφορά προκύψει μεταξύ των εργοδοτών 
και των Υπηρεσιών του ΟΑΕΔ (ΚΠΑ2) , θα επιλύεται με 
απόφαση του Διοικητικού Συμβουλίου του ΟΑΕΔ. 

Οι ενστάσεις θα υποβάλλονται στην αρμόδια Υπηρεσία 
μέσα σε τριάντα (30) ημέρες από την κοινοποίηση της 
απορριπτικής απόφασης. 

Αρθρο 11 

Τελικές διατάξεις 

Λεπτομέρειες εφαρμογής του προγράμματος, εξειδικεύ¬ 
ονται περαιτέρω με εγκύκλιο της Δ/νσης Απασχόλησης 
του ΟΑΕΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 

ΟΙΚΟΝΟΜΙΚΩΝ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΧΡΗΣΤΟΣ ΣΤΑΪΚΟΥΡΑΣ ΙΩΑΝΝΗΣ ΒΡΟΥΤΣΗΣ 


Αριθμ. οικ.2269/165 (3) 

Καθιέρωση υπερωριακής εργασίας με αμοιβή των υπαλλήλων της Περιφερειακής Ενότητας Κορινθίας για το έτος 2014. 


Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ 


Έχοντας υπόψη: 

1. Τις διατάξεις του άρθρου 255 του Ν. 3852/2010 (ΦΕΚ 87 Α') «Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Τις διατάξεις του Π.Δ. 131/2010 «Οργανισμός της Περιφέρειας Πελοποννήσου». 

3. Τις διατάξεις του άρθ. 20 του Ν. 4024/2011 «Συνταξιοδοτικές ρυθμίσεις, ενιαίο μισθολόγιο-βαθμολόγιο κ.λπ.». 

4. Την ανάγκη υπερωριακής απασχόλησης των υπαλλήλων της Περιφερειακής Ενότητας Κορινθίας της Περιφέρειας 
Πελοποννήσου για την αντιμετώπιση εκτάκτων και υπηρεσιακών αναγκών-αγορανομικοί-υγειονομικοί-φυτοϋγειονομι- 
κοί έλεγχοι, έλεγχος και αποκατάσταση ζημιών οδικού δικτύου, έλεγχος και αποκατάσταση φυσικών καταστροφών, 
συμμετοχή-παρουσία σε επιτροπές στην έδρα της Περιφέρειας, διαδικασία προσλήψεων μέσω προγραμμάτων κοι¬ 
νωφελούς εργασίας κ.λπ. 

5. Το γεγονός ότι η προκαλούμενη δαπάνη ύψους 105.000 ευρώ είναι εγγεγραμμένη στον Ε.Φ.2072, ΚΑΕ 0511 του 
προϋπολογισμού της Περιφερειακής Ενότητας Κορινθίας έτους 2014, αποφασίζουμε: 

Εγκρίνουμε την με αμοιβή, καθιέρωση απογευματινής υπερωριακής εργασίας των υπαλλήλων της Περιφερειακής 
Ενότητας Κορινθίας για την αντιμετώπιση εκτάκτων και επειγουσών αναγκών κατά το έτος 2014 ως ακολούθως: 


ΥΠΗΡΕΣΙΑ 

ΑΡΙΘΜΟΣ 

ΥΠΗΡΕΤΟΥΝΤΩΝ 

ΥΠΑΛΛΗΛΩΝ 

ΠΡΟΤΕΙΝΟΜΕΝΟΙ 
ΥΠΑΛΛΗΛΟΙ ΓΙΑ 
ΥΠΕΡΩΡΙΑΚΗ ΕΡΓΑΣΙΑ 

ΜΗΝΙΑΙΟ ΟΡΙΟ ΥΠΕΡΩΡΙΑΚΗΣ 
ΑΠΟΓΕΥΜΑΤΙΝΗΣ ΑΠΑΣΧΟΛΗΣΗΣ 
(από 15.00 έως 22.00μ.μ. κατά τις 
εργάσιμες ημέρες ανά υπάλληλο) 

ΔΑΠΑΝΗ 

ΠΕΡΙΦΕΡΕΙΑ 
ΠΕΛΟΠΟΝΝΗΣΟΥ 
ΠΕΡΙΦΕΡΕΙΑΚΗ 
ΕΝΟΤΗΤΑ ΚΟΡΙΝΘΙΑΣ 

214 

214 

20 ώρες 

105.000 € 
ευρώ 


Η απόφαση αυτή να δημοσιευθεί στην Εφημερίδα της Κυβερνήσεως. 


Κόρινθος, 14 Ιανουάριου 2014 

Ο Περιφερειάρχης 
ΠΕΤΡΟΣ ΤΑΤΟΥΛΗΣ 

Χορήγηση άδειας ασκήσεως επαγγέλματος Κοινωνικού 
Λειτουργού στην Μαχαιρά Γεωργία του Ιωάννη, κατοί¬ 
κου Αμφισσας Φωκίδας. 

Με την αριθμ. 2178/7-1-2014 απόφαση του Αντιπεριφε- 
ρειάρχη Στερεός Ελλάδας που εκδόθηκε σύμφωνα με τις 
διατάξεις των άρθρων 1 έως 6 του Ν.Δ. 4018/1959 Α' 247, 
του άρθρου 1 παρ. 4 του Π.Δ. 23/1992 (Α'6), του Π.Δ. 93/ 
1993 (Α' 39), του άρθρου 1 του Ν. 2026/1992 (Α' 43) και 


του άρθρου 186 παρ. Ζ περ 11 αριθμ. 17 του Ν. 3852/2010 
(Α' 87) χορηγείται στην Μαχαιρά Γεωργία του Ιωάννη, 
κάτοικο Αμφισσας Φωκίδος, άδεια άσκησης επαγγέλμα¬ 
τος Κοινωνικού Λειτουργού, για να παρέχει τις υπηρεσίες 
της στα πλαίσια οργανωμένων κοινωνικών υπηρεσιών του 
δημοσίου και ιδιωτικού τομέα. 

Με εντολή Αντιπεριφερειάρχη 

Ο Αρμόδιος Περιφερειακός Σύμβουλος 
ΠΑΝΑΓΙΩΤΗΣ ΠΑΡΧΑΡΙΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












